b'\n_START_ARTICLE_\nEktepaktregisteret\n_START_PARAGRAPH_\nEktepaktregisteret er ett av de offentlige registrene i Br\xc3\xb8nn\xc3\xb8ysundregistrene i Br\xc3\xb8nn\xc3\xb8ysund. _NEWLINE_Det inneholder avtaler mellom ektefeller som regulerer formuesforhold p\xc3\xa5 andre m\xc3\xa5ter enn det som automatisk f\xc3\xb8lger av lovverket. Ektefeller som for eksempel \xc3\xb8nsker s\xc3\xa6reie, m\xc3\xa5 opprette en ektepakt. Dersom det er n\xc3\xb8dvendig at kreditorer skal m\xc3\xa5tte respektere disposisjonen m\xc3\xa5 ektepakten registrerers i eketpaktregistret._NEWLINE_En vanlig og un\xc3\xb8dvendig feil som gj\xc3\xb8res er at en ektefelle overf\xc3\xb8rer egne eiendeler til den annen ektefelles s\xc3\xa6reie for \xc3\xa5 unng\xc3\xa5 p\xc3\xa5gang eller risiko for p\xc3\xa5gang fra egne kreditorer. Dette er imidlertid ikke n\xc3\xb8dvendig \xc3\xa5 benytte s\xc3\xa6reieinstituttet for \xc3\xa5 oppn\xc3\xa5 vern mot egne kreditorer. Man kan i stedet gj\xc3\xb8re en ektepakt hvor eiendelene overf\xc3\xb8res til den annen ektefellens eneeie. Eiendelene vil da fortsatt v\xc3\xa6re felleseie (betyr ikke sameie), noe som medf\xc3\xb8rer at eiendelene skal deles likt ved ekteskapets opph\xc3\xb8r. Ektepaktregistret er ikke et realregister og registrering alene der gir ikke rettsvern for realergistrerbare eiendeler. En ektepakt som overdrar fast eiendom eller annet realregistrert formuesgode fra den ene ektefellen til den andre, m\xc3\xa5 dessuten registreres i vedkommende realregister, jf. ekteskapsloven \xc2\xa7 55 annet ledd. F.eks. tinglyses fast eiendom i en.'